_:n5f936c825176455fa132060dfaf301a0xb0
<http://schema.org/description>
"Метилационният цикъл е изключително важен биохимичен път, осигуряващ ключови метаболити за синтеза на ДНК, репликацията и клетъчния растеж и диференциация. Ето защо нарушената функция на ензими, участващи в тези процеси или недостигът на вещества, необходими за протичането на тези рекции, биха могли да доведат до разнообразни клинични изяви. Метилирането взима участие в регулацията на генната експресия, контролира отговора на стрес, начина, по който тялото преобразува храната в енергия и много други жизненоважни процеси в организма. S-аденозил метионинът (SAM) представлява един от най-важните донори на метилови групи при реакциите на детоксикация и синтез. Метиловите групи на адреналин,например, идват предимно от SAM. Други важни донори са бетаин и холин . Ако тези молекули не присъстват в достатъчно количество, това ще повлияе върху синтеза на адреналин и нивата му в организма ще спаднат. Съотношението SAM/SAH ( S-аденозил хомоцистеин ) е също важен маркер за клетъчния метилационен капацитет."
<https://genica.bg/laboratorni-uslugi/nevrologiya>